Diari Oficial de la Generalitat Valenciana


Sumari del DOGV 8499, del 05-03-2019 (2019/2130)

ACORD de 22 de febrer de 2019, del Consell, de renovació de membre del Consell d'Administració de l'Autoritat Portuària de València.
------------------------------------------------------------------------------------------------------------------------------------

### Dades del document

Número de DOGV
:   8499

Data del DOGV
:   05-03-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/2130


Data del document
:   22-02-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * instal·lació portuària

ACORD de 22 de febrer de 2019, del Consell, de renovació de membre del Consell d'Administració de l'Autoritat Portuària de València.  
 [2019/2130]  
L'article 30.1.c del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, estableixen que aquests consells han d'estar formats, respectivament, pel president de l'entitat, el capità o la capitana marítims i 13 vocalies.  
  
De l'apartat 2 de l'article 30 del mencionat text refós de la Llei de ports de l'Estat i de la marina mercant es dedueix que la designació de les vocalies ha de fer-se necessàriament a proposta de les administracions públiques i entitats i organismes representats en el Consell d'Administració, amb una duració de quatre anys per als nomenaments sense perjudici de la seua eventual renovació. I així mateix disposa que la separació de les persones vocals dels consells serà acordada per l'òrgan competent de la comunitat autònoma, a proposta de les organitzacions, organismes i entitats que aquells representen.  
  
En l'àmbit de la Comunitat Valenciana aquesta competència correspon al Consell, segons disposa l'article 17.b de la Llei 5/1983, de 30 de desembre, de la Generalitat, del Consell.  
El 12 de desembre de 2014 el Consell va nomenar Francisco José Corell Grau vocal del Consell d'Administració de l'Autoritat Portuària de València en representació de la Cambra Oficial de Comerç, Indústria, Serveis i Navegació de València, i ha expirat per tant la seua duració.  
  
La Cambra Oficial de Comerç, Indústria, Serveis i Navegació de València proposa per a la designació com a vocal del Consell d'Administració de l'esmentada autoritat portuària, en la seua representació, de bell nou Francisco José Corell Grau.  
Per això, a proposta de la consellera d'Habitatge, Obres Públiques i Vertebració del Territori, el Consell, prèvia deliberació, en la reunió del 22 de febrer de 2019,  
  
  
ACORDA  
  
La renovació de Francisco José Corell Grau com a vocal del Consell d'Administració de l'Autoritat Portuària de València, en representació de la Cambra Oficial de Comerç, Indústria, Serveis i Navegació de València.  
Aquesta renovació tindrà efectes des del mateix dia de la seua publicació en el Diari Oficial de la Generalitat Valenciana.  
  
València, 28 de febrer de 2019  
  
La consellera secretària,  
MÓNICA OLTRA JARQUE